Għandek bżonn (għal 4 wraps): Mgħarfa żejt taż-żebbuġa Mgħarfa meraq tal-lumi Bżaru mill-ħelu, maqtugħ strixxi rqaq Basla mqatta' strixxi rqaq 250g ġobon Halloumi, maqtugħ fi 12-il slice. 4 wraps 100g weraq tal-ispinaċi mgħolli 12-il żebbuġa, maqtugħin min-nofs 12 imgħaref Hummus Għall-Hummus għandek bżonn: Bott (400g) ċiċċri Żewġ sinniet tewm midħunin Mgħarfa tursin frisk imqatta' rqiq ħafna Mgħarfa meraq tal-lumi Niskata melħ Kuċċarina żejt taż-żebbuġa Żewġt imgħaref Tahini (nota: jekk ma tixtieqx tuża Tahini tista' tuża żewġt imgħaref yoghurt plain minflok) Ħallat l-ingredjenti kollha flimkien u għaffiġhom sakemm ikollok pejst lixx. Tista' tghaffiġhom b'food mixer jew b'mehries u lida. Fi skutella żgħira, ħallat iż-żejt taż-żebbuġa u l-meraq tal-lumi flimkien. Ħallat il-bżaru ħelu u l-basla flimkien fi skutella oħra. Żid nofs it-taħlita taż-żejt taż-żebbuġa u ħawwad sewwa. Saħħan il-grill jew 'grill pan'. Irranġa t-taħlita tal-bżar u l-basla fuq dixx tal forn, jew fuq il-grill pan. Sajjarhom fuq nar għoli għal madwar ħames minuti sakemm jieħdu ftit kulur imma ma jsirux rotob. Warrabhom u ħallihom jibirdu. Irranġa s-slices tal-Halloumi fuq il-grill jew grill pan, u idlikhom bil-kumplament tat-taħlita taż-żejt taż-żebbuġa. Sajjar għal madwar 3 minuti. Imbagħad poġġihom fuq platt imkebbin bil-foil biex jibqgħu sħan. Issa tista' tibda tirranġa r-wraps. Idlek kull wrap bi tliet imgħaref hummus. Agħtti l-hummus bi ftit spinaċi. Żid kwart mit-taħlita tal-bżar u l-basal fuq kull wrap. Poġġi tliet slices mill-ġobon halloumi. U fl-ahhar żid sitt nofsijiet żebbuġ fuq kull wrap. Irrombla r-wraps u servi mill-ewwel. Tista' wkoll tpoġġi r-wraps taħt il-grill għal żewġ minuti jekk tippreferi li jiġu ftit iqarmċu. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi